સુંદરવનમાં અનેક પશુપંખીઓ હળીમળીને રહેતાં હતાં. ઈસવીસન 2013ની વિદાય તથા 2014ના આગમનને વધાવવા માટે બધાં પ્રાણીઓ તૈયાર થયાં હતાં. પ્રેસિડેન્ટ લવલી લાયન ખુદ તમામ આયોજન પર નજર રાખી રહ્યા હતા. નવા વર્ષની ઉજવણી માટે કેક બનાવવાની જવાબદારી બાજુના ગામના કરશન કંદોઈને આપવામાં આવી હતી. લવલી લાયને તમામ પ્રાણીઓને થઈ રહે એટલી મોટી કેક બનાવડાવી હતી. આખરે ૩૧ ડિસેમ્બરની રાત આવી અને નવા વર્ષની ઉજવણી ચાલુ થઈ. ઉજવણીના સ્થળે આગિયાઓએ સરસ મજાની રોશની કરી હતી. હોમી હાથી અને ગિલ્લા ગેંડાના બેન્ડે સરસ ગીત-સંગીત રજૂ કર્યું. બધાં પ્રાણીઓ ખૂબ નાચ્યાં. નાચી-નાચીને થાકી ગયાં. મધરાત થઈ ગઈ અને